Klokken 04.39 natten til fredag modtog Nordjyllands Politi en anmeldelse om et hjemmerøveri hos et kærestepar i Hirtshals. Et ukendt antal gerningsmænd havde med vold og trusler truet sig til en MobilePay-overførsel og havde derudover stjålet spiritus og cigaretter. Fem personer fremstilles i grundlovsforhør Politiets efterforskning førte dem et par timer senere til en adresse i Frederikshavn, hvor en af de formodede gerningsmænd opholdt sig. På adressen var yderligere fire personer, og alle fem er blevet anholdt. Politiet oplyser, at de fem personer alle er omkring 30 år og bliver fremstillet i grundlovsforhør fredag eftermiddag, sigtet for vold, trusler og røveri. Det er endnu uklart for politiet, hvor mange der stod bag røveriet. Manden i det forurettede kærestepar blev efter røveriet behandlet på skadestuen for en flænge i hovedet.
Natten til fredag er et kærestepar i Hirtshals blevet udsat for et hjemmerøveri. Røveriet er begået af et ukendt antal gerningsmænd, men fem personer er anholdt i sagen.